Franciscus Xaverius Séda () inggih punika salah satunggalipun pulitikus, mantri, tokoh gréja, pengamat pulitik, lan pengusaha Indonésia. Sasampunipun tamat SD ing Flores 1940, panjenenganipun tindak dhateng Munthilan, Jawa Tengah. Sinambi sekolah ing SMP, panjenenganipun nyambut damel dados tukang suket, tukang ngadhuk panganan, lan pamerah susu ing satunggalipun paternakan ing èrèng-èrèngipun redi Merapi. Panjenenganipun ugi naté dados loper susu lan tukang tagih rékening.